b'\n_START_ARTICLE_\nTammy Rogers\n_START_SECTION_\n\xc5\xbdivljenje\n_START_PARAGRAPH_\n\xc4\x8ceprav se je rodila v Tennesseeju leta 1966, so jo vzgojili v Irvingu.  Diplomirala je na univerzi Southern Methodist in se nato pridru\xc5\xbeila skupini Patty Loveless kot podporni vokal, nato je postala podporni vokal Trishe Yearwood. _NEWLINE_Rogerseva je nato sredi 90. let za\xc4\x8dela delati po projektih, sodelovala je z glasbeniki kova Kierana Kana (predhodno \xc4\x8dlana skupine The O\'Kanes). Kane in Rogersova sta skupaj s Harryjem Stinsonom in Kevinom Welchom leta 1995 ustanovila glasbeno zalo\xc5\xbebo Dead Reckoning Records.  Svoj prvi album z naslovom "In the Red" je izdala istega leta, leta 1996 je izdala album s svojim imenom in album "Speed of Love" ("Hitrost ljubezni") leta 1999. Ona in Dean Miller sta spisala single "A Little Gasoline" ("Malo bencina") za Terri Clark iz leta 2000.\n_START_SECTION_\nGlasbeni slogi in kritike\n_START_PARAGRAPH_\nNjen prvi album je prejel \xc5\xa1tiri zvezdice s strani kritika Richarda Fossa, ki je dejal, da je vsebovala vplive country in bluegrass glasbe z "razveseljivimi obrati".  Njen drugi album, ki ga je poimenovala kar po sebi, je prav tako prejel ugodne ocene. Kritik \xc4\x8dasnika Country Standard Time Norm Rosenfield je album Tammy Rogers prav tako opisal z naklonjenostjo, njegova ocena je predvsem poudarila mnoge goste glasbenike in izrazite vplive bluegrassa.  Tony Scherman iz \xc4\x8dasnika Entertainment Weekly je albumu dodelil oceno B+ reko\xc4\x8d, da je Rogersova zvenela kot "manj nebe\xc5\xa1ka Alison Krauss". Dan Williams, kritik za \xc4\x8dasnik Country Standard Time, je Rogersovo tudi primerjal s Kraussovo v svoji oceni albuma The Speed of Love. V svoji kritiki je izrazil, da je zvenela kot Kraussina "starej\xc5\xa1a sestra, manj naklonjena tradiciji", in da je njen "bole\xc4\x8de sladek sopran" tudi \xc5\xa1ibkej\xc5\xa1e skladbe napravil "zmo\xc5\xbene stalnega poslu\xc5\xa1anja".'